CELEX: 32005R0521
Language: mt
Date: 2005-04-01 00:00:00
Title: Regolament tal-Kummissjoni Nru 521/2005 ta' l- 1 ta' April 2005 li jikkonċerna l-awtorizzazzjoni permanenti ta’ addittiv u l-awtorizzazzjoni proviżjorja ta’ użi ġodda ta' ċerti addittivi diġà awtorizzati fl-għalf Test b'relevanza għaż-ŻEE.

6.10.2006   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               304
            
         REGOLAMENT TAL-KUMMISSJONI Nru 521/2005
   ta' l-1 ta' April 2005
   li jikkonċerna l-awtorizzazzjoni permanenti ta’ addittiv u l-awtorizzazzjoni proviżjorja ta’ użi ġodda ta' ċerti addittivi diġà awtorizzati fl-għalf
   (Test b'rilevanza għaż-ŻEE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunitajiet Ewropej,
   Wara li kkunsidrat id-Direttiva tal-Kunsill 70/524/KEE tat-23 ta' Novembru 1970 dwar l-addittivi fl-għalf (1), u partikolarment l-Artikoli 3 u 9d(1)u 9e(1) tagħha,
   Wara li kkunsidrat ir-Regolament (KE) Nru 1831/2003 tal-Parlament Ewropew u tal-Kunsill tat-22 ta' Settembru 2003 dwar addittivi għall-użu fin-nutriment ta' l-annimali (2), u b'mod partikolari l-Artikolu 25 tiegħu,
   Billi:
   
               (1)
            
            
               Ir-Regolament (KE) Nru 1831/2003 jipprovdi għall-awtorizzazzjoni ta' addittivi għall-użu fin-nutriment ta' l-annimali.
            
         
               (2)
            
            
               L-Artikolu 25 tar-Regolament (KE) Nru 1831/2003 jistabbilixxi miżuri ta' tranżizzjoni għall-applikazzjonijiet għall-awtorizzazzjoni ta' addittivi ta' l-għalf imressqa skond id-Direttiva 70/524/KEE qabel id-data ta' l-applikazzjoni tar-Regolament (KE) Nru 1831/2003.
            
         
               (3)
            
            
               L-applikazzjonijiet għal awtorizzazzjoni ta' l-addittivi elenkati fl-Annessi ta' dan ir-Regolament kienu tressqu qabel id-data ta' l-applikazzjoni tar-Regolament (KE) Nru 1831/2003.
            
         
               (4)
            
            
               Kummenti tal-bidu mill-Istati Membri dwar dawk l-applikazzjonijiet kif previsti fl-Artikolu 4(4) tad-Direttiva 70/524/KEE tressqu lill-Kummissjoni qabel id-data ta' l-applikazzjoni tar-Regolament (KE) Nru 1831/2003. Dawk l-applikazzjonijiet għalhekk ser jibqgħu jitqiesu skond l-Artikolu 4 tad-Direttiva 70/524/KEE.
            
         
               (5)
            
            
               L-użu tal-preparazzjoni ta' enżimi ta' alpha-amylase u endo-1,3(4)-beta-glucanase prodotti mit-Trichoderma longibrachiatum (ATCC 2106), l-endo-1,4-beta- xylanase prodott mit-Trichoderma longibrachiatum (ATCC 2105) u s-subtilisin prodott mill-Bacillus subtilis (ATCC 2107) kien awtorizzat proviżorjament, għall-ewwel darba, għat-tiġieġ għat-tismin, mir-Regolament tal-Kummissjoni (KE) Nru 1636/1999 (3). Tressqet informazzjoni ġdida b'appoġġ għall-applikazzjoni għall-awtorizzazzjoni mingħajr limitu ta' żmien ta' dik il-preparazzjoni ta' enżimi. L-evalwazzjoni turi li l-kundizzjonijiet stabbiliti fl-Artikolu 3a tad-Direttiva 70/524/KEE għal awtorizzazzjoni bħal din huma sodisfatti. Għalhekk, l-użu ta' dik il-preparazzjoni ta' enżimi kif speċifikat fl-Anness I għandu jiġi awtorizzat mingħajr limitu ta' żmien.
            
         
               (6)
            
            
               L-użu ta' l-preparazzjoni ta' enżimi tas-6-phytase prodotta mill-Aspergillus oryzae (DSM 14223) kien awtorizzat mingħajr limitu ta' żmien għat-tiġieġ għat-tismin, it-tiġieġ li qed ibidu, id-dundjani għat-tismin, il-ħnienes, il-ħnieżer għat-tismin u l-ħnieżer mir-Regolament tal-Kummissjoni (KE) Nru 255/2005 (4). Tressqet informazzjoni ġdida b'appoġġ għal applikazzjoni sabiex l-awtorizzazzjoni ta' l-użu ta' dik il-preparazzjoni ta' enżimi tiġi estiża għas-salmonidi. L-Awtorità Ewropea għas-Sigurtà ta' l-Ikel (EFSA) wasslet opinjoni dwar l-użu ta' dik il-preparazzjoni li tikkonkludi li ma tippreżentax riskju għas-salmonidi skond il-kundizzjonijiet stipulati fl-Anness II ta' dan ir-Regolament. L-evalwazzjoni turi li l-kundizzjonijiet stabbiliti fl-Artikolu 9e(1) tad-Direttiva 70/524/KEE għal awtorizzazzjoni bħal din huma sodisfatti. Għalhekk, l-użu ta' dik il-preparazzjoni ta' l-enżimi kif speċifikat fl-Anness II għandu jkun awtorizzat proviżorjament għal erba' snin.
            
         
               (7)
            
            
               L-użu tal-preparazzjoni tal-mikro-organiżmu ta’ l-Enterococcus faecium (DSM 7134) kien awtorizzat proviżorjament, għall-ewwel darba, għall-ħnienes u l-ħnieżer għat-tismin mir-Regolament tal-Kunsill (KE) Nru 666/2003 (5). Tressqet informazzjoni ġdida b'appoġġ għal applikazzjoni sabiex l-awtorizzazzjoni ta' l-użu ta' dik il-preparazzjoni ta' enżimi tiġi estiża għat-tiġieġ għat-tismin. L-EFSA tat opinjoni favorevoli fit-28 ta’ Ottubru 2004 dwar is-sigurtà ta’ dak l-addittiv meta wżat fil-kategorija tat-tiġieġ għat-tismin, skond il-kundizzjonijiet ta’ l-użu kif stipulati fl-Anness III għal dan ir-Regolament. L-evalwazzjoni turi li l-kundizzjonijiet stabbiliti fl-Artikolu 9e(1) tad-Direttiva 70/524/KEE għal awtorizzazzjoni bħal din huma sodisfatti. Għalhekk, l-użu ta' dik il-preparazzjoni ta' mikro-organiżmi kif speċifikat fl-Anness III għandu jkun awtorizzat proviżorjament għal erba' snin.
            
         
               (8)
            
            
               L-evalwazzjoni ta' dawk l-applikazzjonijiet turi li ċerti proċeduri għandhom ikunu meħtieġa sabiex il-ħaddiema jkunu mħarsa mill-esponiment għall-addittivi elenkati fl-Annessi. Dan it-tip ta’ ħarsien għandu jkun assigurat permezz ta' l-applikazzjoni tad-Direttiva tal-Kunsill 89/391/KEE tat-12 ta' Ġunju 1989 dwar l-introduzzjoni ta' miżuri għall-inkoraġġiment tat-titjib tas-sigurtà u s-saħħa tal-ħaddiema fuq il-post tax-xogħol (6).
            
         
               (9)
            
            
               Il-miżuri previsti f'dan ir-Regolament huma skond l-opinjoni tal-Kumitat Permanenti dwar il-Katina Alimentari u s-Saħħa ta' l-Annimali,
            
         ADOTTAT DAN IR-REGOLAMENT:
   Artikolu 1
   Il-preparazzjoni li tagħmel parti mill-grupp “Enżimi”, kif speċifikata fl-Anness I, hija awtorizzata għall-użu mingħajr limitu ta' żmien bħala addittiv fin-nutriment ta' l-annimali skond il-kundizzjonijiet stipulati f' dak l-Anness.
   Artikolu 2
   Il-preparazzjoni li tagħmel parti mill-grupp “Enżimi”, kif speċifikata fl-Anness II, hija awtorizzata proviżorjament għal erba snin bħala addittiv fin-nutriment ta' l-annimali skond il-kundizzjonijiet stipulati f' dak l-Anness.
   Artikolu 3
   Il-preparazzjoni li tagħmel parti mill-grupp “Mikro-Enżimi”, kif speċifikata fl-Anness III, hija awtorizzata proviżorjament għal erba snin bħala addittiv fin-nutriment ta' l-annimali skond il-kundizzjonijiet stipulati f' dak l-Anness.
   Artikolu 4
   Dan ir-Regolament jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali ta' l-Unjoni Ewropea.
   
      Dan ir-Regolament se jorbot fl-intier tiegħu u huwa direttament applikabbli fl-Istati Membri kollha.
      Magħmul fi Brussel, nhar l-1 ta' April 2005.
      
         
            Għall-Kummissjoni
         
         Markos KYPRIANOU
         
            Membru tal-Kummissjoni
         
      
   
   
      (1)  ĠU L 270, 14.12.1970, p. 1. Direttiva kif l-aħħar emendata mir-Regolament tal-Kummissjoni (KE) Nru 1800/2004 (ĠU L 317, 16.10.2004, p. 37).
   
      (2)  ĠU L 268, 18.10.2003, p. 29. Direttiva kif l-aħħar emendata mir-Regolament (KE) Nru 378/2005 (ĠU L 59, 5.3.2005, p. 8).
   
      (3)  ĠU L 194, 27.7.1999, p. 17.
   
      (4)  ĠU L 45, 16.2.2005, p. 3.
   
      (5)  ĠU L 96, 12.4.2003, p. 11.
   
      (6)  ĠU L 183, 29.6.1989, p. 1. Id-Direttiva kif l-aħħar emendata mir-Regolament (KE) Nru 1882/2003 tal-Parlament Ewropew u l-Kunsill (ĠU L 284, 31.10.2003, p. 1).
   
      ANNESS I
      
         
                     Nru KE
                  
                  
                     Addittiv
                  
                  
                     Formula kimika, deskrizzjoni
                  
                  
                     Speċi jew kategorija ta' annimal
                  
                  
                     Età massima
                  
                  
                     Kontenut minimu
                  
                  
                     Kontenut massimu
                  
                  
                     Dispożizzjonijiet oħra
                  
                  
                     Tmiem tal-perijodu ta' awtorizzazzjoni
                  
               
                     Unitajiet ta' attività/kg ta' għalf sħiħ
                  
               
                     Enżimi
                  
               
                     “E 1623
                  
                  
                     
                                  
                              
                              
                                 Endo-1,3(4)-beta-glucanase
                                 EC 3.2.1.6
                              
                           
                                  
                              
                              
                                 Endo-1,4-beta-xylanase
                                 EC 3.2.1.6
                              
                           
                                  
                              
                              
                                 Subtilisin
                                 EC 3.4.21.62
                              
                           
                  
                     Preparazzjoni ta' endo-1,3(4)-beta-glucanase prodott mit-Trichoderma longibrachiatum (ATCC 2106),
                     endo-1,4-beta-xylanase prodott mit-Trichoderma longibrachiatum (ATCC 2105), u
                     subtilisin prodott mill-Bacillus subtilis (ATCC 2107) li għandha attività minimi ta':
                     
                                  
                              
                              
                                 endo-1,3(4)-beta-glucanase:
                                 100 U (1)/g
                              
                           
                                  
                              
                              
                                 Endo-1,4-beta-glucanase:
                                 2 500  U (2)/g
                              
                           
                                  
                              
                              
                                 Bacillolysin: 800 U/g (3)
                                 
                              
                           
                  
                     Tiġieġ għat-tismin
                  
                  
                     —
                  
                  
                     endo-1,3(4)-beta-glucanase:
                     25 U
                  
                  
                     —
                  
                  
                     
                                 1.
                              
                              
                                 Fl-istruzzjonijiet għall-użu ta' l-addittiv u l-pretaħlita, indika t-temperatura li fiha għandu jinħażen, kemm jista' jdum fil-ħażna, u l-istabbiltà għall-pelleting.
                              
                           
                                 2.
                              
                              
                                 Doża rakkomandata għall kull kg ta' għalf sħiħ
                                 
                                              
                                          
                                          
                                             endo-1,3(4)-beta-glucanase: 25-100 U
                                          
                                       
                                              
                                          
                                          
                                             endo-1,4-beta-xylanase: 625 -2 500  U
                                          
                                       
                                              
                                          
                                          
                                             subtilisin: 200-800 U
                                          
                                       
                           
                                 3.
                              
                              
                                 Għall-użu fl-għalf mħallat e.ż. li fih aktar minn 30 % qamħ u 10 % xgħir.
                              
                           
                  
                     Mingħajr limitu ta' żmien
                  
               
                     endo-1,4-beta-xylanase:
                     625 U
                  
                  
                     —
                  
               
                     subtilisin:
                     200 U
                  
                  
                     —
                  
               
      
         (1)  1 U huwa l-ammont ta' enżimi li jillibera 1 mikromole ta' reducing sugars (ekwivalenti ta' glukożju) minn barli beta-glucan kull minuta f' pH ta' 5,0 u 30 °C.
      
         (2)  1 U huwa l-ammont ta' enżimi li jillibera 1 mikromole ta' reducing sugars (ekwivalenti ta' ksilożju) minn oat spelt xylan kull-minuta f' pH ta' 5,3 u 50.°C.
      
         (3)  1 U huwa l-ammont ta' enżimi li jillibera 1 mikrogramm ta' reducing sugars (ekwivalenti tat-tirosin) minn substrat tal-kaseina kull minuta f' pH ta' 7,5 u 40.°C.”
   
   
      ANNESS II
      
         
                     Nru (jew Nru KE)
                  
                  
                     Addittiv
                  
                  
                     Formula kimika, deskrizzjoni
                  
                  
                     Speċi jew kategorija ta' annimal
                  
                  
                     Età massima
                  
                  
                     Kontenut minimu
                  
                  
                     Kontenut massimu
                  
                  
                     Dispożizzjonijiet oħra
                  
                  
                     Tmiem tal-perjodu ta' awtorizzazzjoni
                  
               
                     Unitajiet ta' attività/kg ta' għalf sħiħ
                  
               
                     
                        Enżimi
                     
                  
               
                     “50
                  
                  
                     6-Phytase EC 3.1.3.26
                  
                  
                     Preparazzjoni ta' 6-phytase prodotta permezz ta' Aspergillus oryzae (DSM 14223) li fiha attività minima ta':
                     Forma likwida: 20 000  FYT (1)/g
                  
                  
                     Salmonidi
                  
                  
                     —
                  
                  
                     500 FYT
                  
                  
                     —
                  
                  
                     
                                 1
                              
                              
                                 Fl-istruzzjonijiet għall-użu ta' l-addittiv, indika t-temperatura li fiha għandu jinħażen, u kemm jista' jdum fil-ħażna.
                              
                           
                                 2
                              
                              
                                 Doża rakkomandata għall kull kg ta' għalf sħiħ: 500-2 000  FYT
                              
                           
                                 3
                              
                              
                                 Għall-użu f' għalf kompost li fih ħafna fosfru phytin bound
                                 
                              
                           
                  
                     Data [din għandha timtela mis-servizz li jippubblika l-att fil-ĠU: 4 snin mid-dħul fis-seħħ ta' dan ir-Regolament]”
                  
               
      
         (1)  1 FYT huwa l-ammont ta' enżimi li jillibera 1 mikromole ta' fosfat inorganiku mis-sodium phytate fil-minuta f' pH ta' 5.5 u 37 °C.
   
   
      ANNESS III
      
         
                     Nru (jew Nru KE)
                  
                  
                     Addittiv
                  
                  
                     Formula kimika, deskrizzjoni
                  
                  
                     Speċi jew kategorija ta' annimal
                  
                  
                     Età massima
                  
                  
                     Kontenut minimu
                  
                  
                     Kontenut massimu
                  
                  
                     Dispożizzjonijiet oħra
                  
                  
                     Tmiem tal-perjodu ta' awtorizzazzjoni
                  
               
                     CFU/kg ta' għalf sħiħ
                  
               
                     Mikro-organiżmi
                  
               
                     “22
                  
                  
                     
                        Enterococcus faecium
                     
                     DSM 7134
                  
                  
                     Preparazzjoni ta’ Enterococcus faecium li fiha ammont minimu ta’:
                     
                                  
                              
                              
                                 Trab:
                                 1 × 1010 CFU/g additiv
                              
                           
                                  
                              
                              
                                 Frak (f’forma mikro-enkapsulata):
                                 1 × 1010 CFU/g addittiv
                              
                           
                  
                     Tiġieġ għat-tismin
                  
                  
                     —
                  
                  
                     0,2 × 109
                     
                  
                  
                     2 × 109
                     
                  
                  
                     Fl-istruzzjonijiet għall-użu ta' l-addittiv u l-pretaħlita, indika t-temperatura li fiha għandu jinħażen, kemm jista' jdum fil-ħażna, u l-istabbiltà għall-pelleting.
                  
                  
                     5.4.2009”